Goeie nuus vir motoriste in Februarie | Maroela Media
Die AA het Maandag in 'n verklaring gesê internasionale brandstofpryse het in Januarie met tot 36c gestyg, maar danksy 'n sterk rand, kan Suid-Afrikaners uitsien na goedkoper brandstofpryse in Februarie.
"Internasionale pryse het met ongeveer 11% gestyg sedert 14 Desember 2017. Die rand/dollar-wisselkoers het, gelukkig vir Suid-Afrikaners, gedaal en die plaaslike geldeenheid het sedert die middel van Januarie versterk," het die AA gesê.
Die sterker rand beteken dat petrolpryse na verwagting met 32c per liter kan daal aan die einde van die maand. Diesel sal na verwagting met 17c daal en paraffien met 20c.
"Dis belangrik dat politieke leiers kennis neem van die effek wat 'n sterk regeringsbenadering op ons wisselkoers het en dat dit insetkoste vir privaat burgers en ondernemings het. Ons benadruk ons kommer dat die regering moet verhoed om die petrolprysheffing te gebruik om sy fiskale tekorte te finansier, aangesien dit 'n gekonsentreerde belasting is met 'n vinnige effek op inflasie en besteebare inkomste."
Die AA het gesê brandstofpryse het in 2017 die hoogste vlakke gehaal in die land se geskiedenis. "As mens na die wisselkoers kyk, is dit onvermydelik dat bykans enige vinnige beweging met politieke gebeure verband hou. Ons doen 'n beroep op die regering om 'n oordeelkundige benadering te volg wat beleide betref, aangesien 'n swakker rand die armste mense die swaarste tref."
Centurion: Man glo verskeie kere tydens winkelrooftog geskiet
Hierdie goeie nuus raak sommer vinnig slegte nuus.
op ,af ek bly maar net tenk vol maak dan is daar nie so groot verskil nie , 36 sent x 40 of 50 liter is maar net R 15………………
mike van kaapstad, jy slaan die spyker netjies raak…. dis nie eens genoeg om n 2L coke te koop nie.
Mike Kaapstad………..vir JOU is dit R15. Vir die regering is dit 25 miljoen x R15,00!! En dis wat my so boos maak……….die melkkoei is besig om op te droog!!!
Moet nou net nie dink kospryse ens sal afgaan nie! Hul is gou om prysstygings te verdedig met "petrolprysverhogings" maar gaan dit af kry verbruikers geen voordeel nie.